Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
14 ก.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index เผชิญแรงขายในหุ้นกลุ่มพลังงาน กดดันให้ดัชนีในช่วงเช้าถอยลงมาปิดที่ระดับ 1,376.74 จุด -4.98 จุด (-0.36%) ด้วยมูลค่าการซื้อลดลงมาเหลือ 16,760.23 ลบ.
– Most Positive Impact: U (+0.59 จุด) SCB (+0.36 จุด) ADVANC (+0.31 จุด)
– Most Negative Impact: PTT (-1.51 จุด) AOT (-0.76 จุด) PTTEP (-0.63 จุด)
จุดสังเกต: ตลาดถูกกดดันด้วยการร่วงลงของหุ้นขนาดใหญ่ นำโดยกลุ่มพลังงาน หลังราคาน้ำมันโลกปรับตัวลงจากความกังวลเรื่องอุปทานส่วนเกิน ทั้งนี้ ให้จับตาหุ้นในกลุ่มธนาคารที่ช่วยค้ำตลาดในช่วงเช้า หากปรับถอยลงมาอาจเพิ่มแรงกดดันให้ตลาดร่วงลงแรง
 
แนวโน้มตลาดบ่าย  
– “จับตาแนวรับบริเวณ 1,370 จุด” มูลค่าการซื้อขายช่วงเช้ามีเข้ามาแค่ 1.67 หมื่นล้านบาท ถือว่าค่อนข้างน้อยเพราะต่ำกว่าเฉลี่ยตั้งแต้นเดือน ก.ย.2558 ที่ 1.87 หมื่นล้านบาท การปรับลดลงของดัชนีท่ามกลางมูลค่าการซื้อขายเบาบาง บ่งบอกว่าตลาดยังไม่ได้มีปัจจัยลบกดดันรุนแรง การเคลื่อนไหวในช่วงบ่าย คาดว่าแนวเส้นค่าเฉลี่ย SMA 14 วันที่ 1,371 จุด อาจเป็นตัวประคองดัชนีไว้และทำให้ดัชนีมีการฟื้นตัวขึ้นมาได้ อย่างไรก็ตามหากบ่ายนี้ดัชนีเกิดไหลลงต่ำกว่า 1,370 จุด จะเป็นสัญญาณลบต่อเนื่องถึงวันพรุ่งนี้และทำให้ดัชนีมีโอกาสกลับไปทดสอบ 1,360 จุด
– ประเด็นจับตา/ติดตาม
(+/-) ราคาน้ำมันโลก – หากอ่อนตัวลงต่อ จะกดดันหุ้นในกลุ่มพลังงานและตลาดหุ้นไทยให้ปรับถอยลงต่อ 
– หุ้นแนะนำ: ยังคงยึดตามกลยุทธ์ภาคเช้า BANPU (เก็งผลประกอบการงวด 3Q58 มีกำไรพิเศษจากอัตราแลกเปลี่ยน 1.3 พันล้านบาท) และ KTB (ได้ประโยชน์หาก กนง คงอัตราดอกเบี้ย)
 
Investment Theme  
– Value Play กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) IRPC 
– หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS
– หุ้น 2H2015 Earning Growth SAPPE ERW MINT CENTEL CPN AOT
– Opportunity day : 14 ก.ย. SIS TASCO ANAN PT SYNEX // 15 ก.ย. FVC KBS TPCH ATP30 CI LST UPOIC // 16 ก.ย. WHA GUNKUL BJC CCN // 17 ก.ย. SCN HTECH LDC GCAP